《游罗汉寺》
元代·郭奎

步出城东门，褰裳涉西澨。幽寻穷四郊，日入未遑已。

逍遥远尘穷，夕憩空门里。阴阶转长廊，金碧炫晴绮。

园池清且深，水竹澹如洗。追念畴昔欢，岂谓重来此。

春日忽载阳，百物含芳卉。好鸟向我鸣，高僧见人起。

閒云石上生，天花覆瑶几。信宿方告还，行行讵能止。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。